## Návrh

## Zákon

## z ................. 2023,

## ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov

Národná rada Slovenskej republiky sa uzniesla na tomto zákone:

## Čl. I

Zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 310/1999 Z. z., zákona č. 115/2000 Z. z., zákona č. 128/2002 Z. z., zákona č. 524/2005 Z. z., zákona č. 215/2007 Z. z., zákona č. 343/2007 Z. z., zákona č. 358/2007 Z. z., zákona č. 42/2013 Z. z., zákona č. 361/2013 Z. z., zákona č. 101/2014 Z. z., zákona č. 199/2014 Z. z., zákona č. 333/2014 Z. z., zákona č. 273/2015 Z. z. a zákona č. 323/2015 Z. z. sa mení a dopĺňa takto:

1. V § 3 sa doterajší text označuje ako odsek 1 a dopĺňa sa odsekmi 2 a 3 ktoré znejú:

„(2) Správca trhoviska je povinný organizačne rozdeliť trhovisko, tržnicu a priestor pre príležitostný trh tak, že je viditeľne označený priestor, kde sú predávané výrobky

1. len z vlastnej produkcie, a
2. získané nákupom alebo iným spôsobom od inej fyzickej osoby alebo právnickej osoby.
3. Správca trhoviska je povinný označiť priestor podľa odseku 2 písm. a) „Výrobky z vlastnej produkcie“ a odseku 2 písm. b) „Sprostredkovaný predaj“.“.
4. V § 7 sa dopĺňa odsekom 4, ktorý znie:

„(4) Predaj výrobkov podľa § 3 ods. 2 nemožno na trhovom mieste kombinovať.“.

1. V § 12 odsek 2 sa dopĺňa písmenami d) a e), ktoré znejú:

„d) ako správca trhoviska, ak neoznačí trhovisko podľa § 3 ods. 2 alebo ods. 3,

e) predáva výrobky podľa § 3 ods. 2 písm. b) na mieste označenom „Výrobky z vlastnej produkcie.“.“.

1. V § 13 odsek 1 sa dopĺňa písmenami f) a g), ktoré znejú:

„f) ako správca trhoviska, ak neoznačí trhovisko podľa § 3 ods. 2 alebo ods. 3,

g) predáva výrobky podľa § 3 ods. 2 písm. b) na mieste označenom „Výrobky z vlastnej produkcie.“.“.

1. V § 13 odsek 3 znie:

„Za priestupok podľa odseku 1 písm. a) až e) sa uloží pokuta do 8 000 eur. V blokovom konaní možno uložiť za priestupok podľa odseku 1 písm. a) až e) pokutu do 4 000 eur. Za priestupok podľa odseku 1 písm. f) a g) sa uloží pokuta do 500 eur. V blokovom konaní možno uložiť za priestupok podľa odseku 1 písm. f) a g) pokutu do 200 eur.“.

## Čl. II

Tento zákon nadobúda účinnosť 1. apríla 2023.